Zeyvə (Xalxal)

Zeyvə və ya Zəviyə-i Sadat — Ərdəbil ostanı Xalxal bölgəsinə bağlı kənd.

 Tarixi 
Zeyvə kəndi Xalxal şəhərinin cənubunda, Alışma kəndi ilə Dəvə ölən dərəsi qonşuluğundadır. XIX əsrin axırında 550 ailədən ibarət olan bu kənddə hazırda 1000-dək ailə yaşayır ki, onların da əksəriyyəti seyidlərdir.

Əsrarəngiz təbiətli Zeyvə üç tərəfdən çox da uca olmayan dağ və təpələr, qismən meşəliklə əhatələnmişdi. Bu sətirlərin müəllifi 2003-cü ildə Güney Azərbaycanda olarkən Zeyvə kəndini ziyarət etmiş və S.C.Pişəvərinin mənsub olduğu tayfanın və ailənin tarixçəsini öyrənməyə çalışmışdır. Təəssüflə qeyd etməliyik ki, bu kənddə S.C.Pişəvəri nəslinə mənsub qalan yoxdur və ya siyasi şübhələrlə bağlı özlərini tanıtdırmadılar. Bu cəhətdən biz Zeyvədən məyus
qayıtdıq. Bununla birlikdə öyrənə bildik ki, ata babası Kəlbəlayi Mir Yəhya və
onun oğlu (S.C.Pişəvərinin atası) Mir Cavad ağa mahalda yaxşı tanınan Seyid Mir
Əzizli tayfasındandır ki, bu tayfanın bir qolu da S.C.Pişəvərinin anası Seyid Səkinə
xanımın nəsil şəcərəsi – məşhur Təba-təbailər nəsli ilə əlaqələnir.
Kənd ağsaqqallarının etirafına görə S.C.Pişəvərinin ulu babası Kəlbəlayi
Mir Yəhya ağa dini təhsil almış, halal kasıb-kusuba əl tutan və hörmətli adam
olmuşdur. S.C.Pişəvərinin atası Mir Cavad Kəlbəlayi Mir Yəhya ağanın ikinci
arvadından olduğundan o, qardaşları ilə ögey atabir, ana ayrı idilər.
Kəlbəlayi Mir Yəhya ağa ortabab kəndli olmuĢ, onun bağı, əkin sahəsi,
mülkü və bir miqdar mal-heyvanı olmuşdur. O, dünyasını dəyişdikdən sonra
qardaĢları Mir Cavad ağanın vərəsəlik payına da insafsızcasına sahib çıxdıqları
üçün Mir Cavad qardaşlarından incik düşmüş və bu inciklik Mir Cavadın ailəliklə
Azərbaycanın Quzeyinə – Bakıya köçməsinə səbəblərdən biri kimi göstərilir.
Mir Cavad 20 yaşında olarkən qonşu Kivi kənddən, Seyid nəslindən olan
Seyid Səkinə xanımla ailə qurur. Doğularkən tələf olmuş iki uĢağı nəzərə almasaq,
Seyid Səkinədən üç oğlan: Mir Cəfəri, Mir Xəlil, Mir Səlim və iki qız: Seyid
Cavahir (Rüsxarə), Seyid Suğra dünyaya gəlmişdir.

 Coğrafiyası 

 Məşhurları 
Seyid Cəfər Pişəvəri

 İstinadlar 

 Həmçinin bax 

 Xarici keçidlər 

Kateqoriya:Xalxal şəhristanının kəndləri